《探芳信 暮秋月夜，时方因病止酒，用王碧山韵》
清代·王策

夜如昼。奈花径无花，酒徒断酒。月仍前度月，人谁旧年旧。

谩愁月肉生閒里，落得平消瘦。况饥村、突冷馀尘，井荒缺甃。

海气耳边骤。怕鲸欲移宫，鳌思翻岫。晴过今宵，来夜再晴否。

霜风又捲山松发，秃似瞿昙首。更何言、栗里门前病柳。

作者简介：江苏太仓人，字汉舒。诸生。以词名，尤侗曾邀主其家。有《香雪词钞》。